Қырҭтәыла аҧыза-министр Иракли Кобахиӡе Қырҭтәыла иҟоу Израиль ацҳаражәҳәаҩ Ҳадас Меицад дылҧылеит.
Аиҳабыра радминистрациа аинформациала, аиҧылараҿы Израили Қырҭтәылеи рыбжьара аимадарқәеи, аизыҟазаашьақәа рҿы ҳаҧхьаҟа аҧыжәара зауа ахырхарҭақәеи ирылацәажәеит.
Аиҳабыра рнапхгаҩы ҩтәылак рыбжьара ишьақәгылаз аполитикатә еизыҟазаашьақәа дырзааҭгылан, арҭ еизыҟазаашьақәа ҳажәларқәа ирыбжьоу аҭоурыхтә аиҩызара шахылҵыз иазгәеиҭеит.